A fogyatékossággal élő személyek alapvető fontosságúak a fenntartható fejlődési célok sikeres megvalósítása érdekében!

# Mit kell tudni a 2030-ig tartó időszakra vonatkozó fenntartható fejlesztési menetrendről és a Fenntartható Fejlődési Célokról?

A 2030-ig tartó időszakra vonatkozó fenntartható fejlődési menetrendet a világ összes országának vezetője elfogadta 2015-ben. Ez egy egyetemes akcióterv, amelynek célja a szegénység felszámolása, bolygónk védelme és a jólét biztosítása. A menetrend 17 Fenntartható Fejlődési Célt rögzít, amelyet 2030-ra minden országnak teljesítenie kell.

A Fenntartható Fejlődési Célok olyan egyetemes célkitűzések, amelyek egyértelmű szakpolitikai keretet nyújtanak a nemzeti és nemzetközi szintű jogszabályozáshoz. Ezeket minden országban végre kell hajtani.

A 2030-ig szóló menetrend középpontjában álló befogadás nem csak azt a vállalást jelenti, hogy „senkit nem hagyunk magára”, de egy arra vonatkozó egyezmény is, hogy „elsőként a legelmaradottabbakon segítünk”.

A célok eléréséhez mindenki aktív részvételére szükség van:

• a kormányokéra,

• a civil társadaloméra,

• a magánszektoréra,

• a fogyatékossággal élő személyeket tömörítő szervezetekére

• és a hozzánk hasonló polgárokéra!

# Hogyan érinti ez a fogyatékossággal élő személyeket?

A 2030-ig szóló menetrend elkötelezi magát a kiszolgáltatottság veszélyének kitett emberek helyzetének javítása mellett, beleértve a fogyatékos embereket is. A dokumentum támogatja az emberi jogok, az egyenlőség és a hátrányos megkülönböztetés tilalmának egyetemes tiszteletben tartását

A fogyatékossággal élő személyekre egyértelműen vonatkoznak a következő Fenntartható Fejlődési Célok:

1. cél - A szegénység felszámolása

4. cél - Minőségi oktatás

8. cél - Tisztességes munka és gazdasági növekedés

10. cél - Egyenlőtlenségek csökkentése

11. cél - Fenntartható városok és közösségek

16. cél - Béke, igazság és erős intézmények

17. cél - Partnerség a célok eléréséért

A fogyatékossággal élő személyekre közvetve vonatkoznak a következő célok: :

3. cél - Egészség és jóllét

5. cél - Nemek közötti egyenlőség

6. cél - Tiszta víz és alapvető köztisztaság

7. cél - Megfizethető és tiszta energia

# Mi az Európai Fogyatékosügyi Fórum?

Az Európai Fogyatékosügyi Fórum (EDF) a fogyatékos emberek ernyőszervezete, amely a több, mint 80 millió európai fogyatékossággal élő ember érdekeit védi. Egyedüllálló platformként az Európában működő fogyatékos emberek szervezeteit tömörítjük.Szervezetünket fogyatékos emberek és családjaik működtetik. A fogyatékos emberek erős és egységes hangja vagyunk Európában.

# Milyen szerepet tölt be az EDF?

Az EDF azon fáradozik, hogy a Fenntartható Fejlődési Célok megvalósuljanak a 80 millió fogyatékossággal élő európai ember számára.

Munkánk során négy fő területre összpontosítunk:

1. Támogatjuk az EDF tagjait a Fenntartható Fejlődési Célok nemzeti szintű végrehajtásában és nyomon követésében,

2. Előmozdítjuk, hogy a Fenntartható Fejlődési Célokhoz kapcsolódó európai szakpolitika fejlesztésekor figyelembe vegyék a fogyatékos emberek igényeit.

3. Megosztjuk a fogyatékos személyekre vonatkozó információkat más, EU-n kívüli regionális platformokkal,

4. Javasoljuk az adatok fogyatékosság szerinti lebontását.

# Mit tehet Ön?

(Az EDF támogatni tudja Önt!)

• Csatlakozzon a Fenntartható Fejlődési Célok nemzeti platformjához

• Szervezzen a Fenntartható Fejlődési Célokat bemutató képzéseket

• Ossza meg a Fenntartható Fejlődési Célokkal kapcsolatos információkat

• Tudja meg, ki a Fenntartható Fejlődési Célokért felelős személy az Ön kormányában

• Tudja meg, ki a fogyatékossággal élő emberek jogairól szóló ENSZ-egyezményért felelős személy az Ön kormányában, és hívja fel a figyelmét a Fenntartható Fejlődési Célokra

• Kérje, hogy csatlakozhasson országa nemzeti delegációjához, amely részt vesz a magas szintű politikai fórumon (ez az esemény foglalkozik a Fenntartható Fejlődési Célok végrehajtásának monitorozásával)

# Adatok a Fenntartható Fejlődési Célokban

Rendkívül pozitív előrelépés, hogy a 2030-ig szóló menetrendben és a Fenntartható Fejlődési Célokban külön hivatkozások szerepelnek a fogyatékossággal élő személyekre. A fogyatékossággal élő személyekre vonatkozó adatgyűjtés azonban továbbra is kihívást jelent, mivel ennek folyamata nem tekinthető könnyű feladatnak. A fogyatékosságot és súlyosságot érintő különbségek jelentős hatással lehetnek ezeknek a személyeknek a bevonásával kapcsolatos tapasztalatokra.

Az EDF azt javasolja, hogy az adatok fogyatékosság szerint, a Washington Group kérdéssorának felhasználásával kerüljenek lebontásra. Az EDF továbbá ajánlja a nemzeti statisztikai hivatalokkal való együttműködést, így azok beilleszthetik a fogyatékosságra vonatkozó kérdéseket országos felméréseikbe.

Megbízhatóbb és összehasonlíthatóbb adatokra van szükségünk a fogyatékosságra vonatkozóan, hogy valóban megérthessük, hogy a fogyatékossággal élő személyek pontosan milyen akadályokkal küzdenek, meghatározhassuk a szükséges intézkedéseket és megtervezhessük azok megvalósítását.

# További információkra van szüksége a 2030-ig tartó időszakra vonatkozó fenntartható fejlesztési menetrendről és a Fenntartható Fejlődési Célokról?

[Látogasson el az EDF weboldalára](http://www.edf-feph.org/2030-agenda-sustainable-development-goals)

[Olvassa el az EDF emberi jogi jelentését a Fenntartható Fejlődési Célok és a Fogyatékossággal élő személyek jogairól szóló ENSZ-egyezmény (2018) közötti összefüggésről](http://www.edf-feph.org/sites/default/files/edf_-_sdgs_human_rights_report_final_accessible_0.pdf)

[Olvassa el az Európai emberi jogi jelentés könnyen érthető változatát](http://www.edf-feph.org/sites/default/files/sdgs_report_etr_-_final.docx)

További kérdéseivel kérjük, forduljon Dr. Marion Steff, Fenntartható Fejlődési Célokkal foglalkozó koordinátorhoz: [marion.steff@edf-feph.org](mailto:marion.steff@edf-feph.org)

European Disability Forum (EDF) 35 Square de Meeûs, 1000 Brussel.